
ประกาศองค์การบริหารส่วนตำบลดินอุดม
เรื่อง  รับสมัครบุคคลเพื่อสรรหาและเลือกสรร เพื่อจ้างเป็นพนักงานจ้าง
………..............……………………
		ด้วยองค์การบริหารส่วนตำบลดินอุดม  อำเภอลำทับ  จังหวัดกระบี่  มีความประสงค์จะรับสมัครบุคคลเพื่อสอบแข่งขันเป็นพนักงานจ้างในตำแหน่ง คนงานทั่วไป  จำนวน  ๑  ตำแหน่ง ๑  อัตรา
		อาศัยอำนาจตามความในมาตรา ๑๓  และมาตรา ๑๔  ประกอบมาตรา ๒๕  แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒  และข้อ ๑๘  แห่งประกาศคณะกรรมการพนักงานส่วนตำบล ลงวันที่  ๓๐  มิถุนายน ๒๕๔๗  จึงประกาศรับสมัครบุคคลเพื่อสอบแข่งขันเป็นพนักงานจ้าง ดังต่อไปนี้
	๑.  ตำแหน่งพนักงานจ้างทั่วไป  
		๑.๑  ตำแหน่ง คนงานทั่วไป  (ส่วนการคลัง) ระยะเวลาการจ้าง ๑  ปี  จำนวน  ๑     ตำแหน่ง     อัตราเงินเดือน  ๕,๐๘๐.-บาท
			 
	๒.  คุณสมบัติเฉพาะตำแหน่ง
 มีความเหมาะสมในการปฏิบัติงานในหน้าที่  ไม่จำกัดวุฒิการศึกษา
		 ลักษณะงานที่ปฏิบัติ
			ปฏิบัติงานที่ต้องใช้แรงงานทั่วไป  และปฏิบัติหน้าที่ตามที่ผู้บังคับบัญชามอบหมาย
๓.  ผู้ซึ่งจะได้รับการจ้างจะต้องมีคุณสมบัติและไม่มีลักษณะต้องห้าม  ดังนี้
		๓.๑   คุณสมบัติทั่วไป
			(๑)  มีสัญชาติไทย
(๒)  มีอายุไม่ต่ำกว่าสิบแปดปีบริบูรณ์ และไม่เกิน ๖๐ ปี
			(๓)  ไม่เป็นบุคคลล้มละลาย



-๒-
(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล	
(๕)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง

(๖)  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิก
สภาท้องถิ่น
(๗)  ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
(๘)  ไม่เป็นผู้เคยถูกลงโทษ  ให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
(๙)  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
(๑๐) ไม่เป็นผู้บกพร่องในศีลธรรมอันดีจนเป็นที่รังเกียจของสังคม
๔.  เอกสารหลักฐานที่ใช้ในการสมัคร
   ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้อง และครบถ้วน พร้อมทั้งนำเอกสารฉบับจริงและสำเนาเอกสารรับรองความถูกต้องอย่างละ ๑ ชุด มายื่นในวันสมัคร  ดังต่อไปนี้
๑.  รูปถ่ายหน้าตรงไม่สวมหมวกและไม่ใส่แว่นตาดำ  ขนาด ๑  นิ้ว  จำนวน  ๓  รูป  ถ่ายมาแล้วไม่เกิน  ๖  เดือน
๒.  สำเนาวุฒิการศึกษา เอกสารที่ต้องใช้คือสำเนาประกาศนียบัตรหรือระเบียนแสดงผลการเรียนอย่างใดอย่างหนึ่งที่แสดงว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัครสอบ โดยจะต้องสำเร็จการศึกษาและได้รับอนุมัติจากผู้มีอำนาจอนุมัติ ภายในวันปิดรับสมัคร จำนวน  ๑  ฉบับ
๓.  สำเนาทะเบียนบ้าน    			จำนวน  ๑  ฉบับ
๔.  สำเนาบัตรประจำตัวประชาชน		จำนวน  ๑  ฉบับ
๕.  ใบรับรองแพทย์ปริญญาให้ไว้ไม่เกิน ๑  เดือน 	จำนวน  ๑  ฉบับ
๖.  เอกสารหลักฐานอื่น เช่น  ใบเปลี่ยนชื่อตัว-ชื่อสกุล (ถ้ามี)  , ใบทะเบียนสมรส (ถ้ามี)  จำนวน   ๑  ฉบับ
๗. สำเนาเอกสารทุกชนิดให้ถ่ายเอกสารโดยใช้กระดาษขนาด A4  เท่านั้น 

๕.  ค่าตอบแทนที่จะได้รับ
ผู้ที่ได้รับการคัดเลือกในตำแหน่งคนงานทั่วไป จะได้รับค่าตอบแทนเดือนละ ๕,๐๘๐.- บาท   

	๖.  ค่าธรรมเนียมการสมัครสอบ
ค่าธรรมเนียมการสมัครสอบพนักงานจ้างทั่วไป  อัตราละ  ๑๐๐.-บาท  ค่าธรรมเนียมสอบจะไม่คืนไม่ว่ากรณีใด ๆ 

	๗.  วัน เวลา และสถานที่รับสมัคร
		รับสมัครตั้งแต่วันที่  ๑๙  เมษายน  ๒๕๕๔    ถึงวันที่  ๒๘  เมษายน ๒๕๕๔   ในวันเวลาราชการ  ณ   สำนักงานปลัด  องค์การบริหารส่วนตำบลดินอุดม   อำเภอลำทับ  จังหวัดกระบี่  สำหรับการสมัครสอบครั้งนี้ ให้ผู้สมัครสอบได้ตรวจสอบและรับรองตนเองว่าเป็นผู้มีคุณสมบัติทั่วไป และมีคุณสมบัติเฉพาะตำแหน่งตางตามตำแหน่งที่ประกาศรับสมัคร หากภายหลังปรากฏว่าผู้สมัครสอบรายใดมีคุณสมบัติดังกล่าวไม่ครบถ้วน หรือไม่ถูกต้อง คณะกรรมการสรรหาพนักงานจ้างขององค์การบริหารส่วนตำบลดินอุดม จะถือว่าเป็นผู้ขาดคุณสมบัติในการสมัครสอบและไม่มีสิทธิได้รับการบรรจุแต่งตั้ง
๘.  ประกาศรายชื่อผู้มีสิทธิสอบ 
	ประกาศรายชื่อผู้มีสิทธิ์สอบ (สัมภาษณ์)  ในวันที่   ๒๙  เมษายน ๒๕๕๔   ณ  ที่ทำการองค์การบริหารส่วนตำบลดินอุดม 
๙.  วัน เวลา และสถานที่สอบ
๙.๑  ทำการสอบสัมภาษณ์ ในวันที่  ๒  พฤษภาคม  ๒๕๕๔   เวลา  ๐๙.๐๐ น.   เป็นต้นไป    ณ   ที่ทำการองค์การบริหารส่วนตำบลดินอุดม 
 
๑๐. หลักเกณฑ์และวิธีการสอบแข่งขัน 
		๑๐.๑  สอบภาคความเหมาะสมกับตำแหน่ง  (สอบสัมภาษณ์)   (  ๑๐๐   คะแนน )	 	โดยจะประเมินผู้คัดเลือก เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา  ประวัติการทำงานและพฤติกรรมที่ปรากฎในทางอื่นของผู้เข้ารับการสอบคัดเลือกจากการสัมภาษณ์เพื่อพิจารณาความเหมาะสมกับตำแหน่งงาน

๑๒.  เกณฑ์การตัดสิน
การตัดสินว่าผู้ใดเป็นผู้สอบแข่งขันได้ให้ถือเกณฑ์ว่าต้องเป็นผู้สอบแข่งขันได้คะแนนแต่ละภาคที่สอบแข่งขันไม่ต่ำกว่าร้อยละหกสิบ
๑๓.  การขึ้นบัญชีผู้สอบแข่งขันได้
๑๓.๑  องค์การบริหารส่วนตำบลดินอุดม จะประกาศรายชื่อผู้สอบแข่งขันได้ โดย
เรียงลำดับจากผู้สอบได้คะแนนรวมสูงสุดลงมาตามลำดับ  
๑๓.๒  องค์การบริหารส่วนตำบลดินอุดม  จะขึ้นบัญชีผู้สอบแข่งขันได้แต่ละตำแหน่ง
ไว้ไม่เกิน  ๑  ปี  นับแต่วันที่ขึ้นบัญชี แต่ถ้ามีการสอบอย่างเดียวกันอีกและได้ขึ้นบัญชีผู้สอบแข่งขันได้ใหม่แล้วบัญชีผู้สอบแข่งขันได้ครั้งก่อนเป็นอันยกเลิก
๑๔. การทำสัญญาจ้าง
ผู้สอบแข่งขันได้จะได้รับการทำสัญญาจ้างตามลำดับในบัญชีผู้สอบแข่งขันได้ในตำแหน่งดังกล่าวขององค์การบริหารส่วนตำบลดินอุดม  ทั้งนี้ โดยความเห็นของคณะกรรมการพนักงานส่วนตำบลจังหวัดกระบี่ ( ก.อบต. จังหวัดกระบี่) หากคณะกรรมการพนักงานส่วนตำบลจังหวัดกระบี่ มีแนวทางปฏิบัติในทางใดองค์การบริหารส่วนตำบลดินอุดม จะถือปฏิบัติตามนั้น
๑๕.  ประกาศผลการสอบแข่งขัน
		ประกาศผลการสอบแข่งขันในวันที่   ๔  พฤษภาคม  ๒๕๕๔   เวลา  ๐๙.๐๐  น.  ณ  ที่ทำการองค์การบริหารส่วนตำบลดินอุดม  

		จึงประกาศมาเพื่อทราบโดยทั่วกัน

				ประกาศ  ณ  วันที่   ๔   เดือน   เมษายน    พ.ศ.  ๒๕๕๔
				                          [image: Singnager]

